প্রথম ম্যাচের প্রতিদ্বন্দ্বী নিয়ে প্রশ্ন করা হলে শাকিব বলেন, ‘‘শ্রীলঙ্কার দলটা সত্যিই ভাল। ওদের দলে বেশ কয়েক জন ক্রিকেটার আছে, যারা ম্যাচ জিতিয়ে দিতে পারে। তাই কোনও বিশেষ একজন নয়, পুরো দলটাকে রেখেই আমরা রণনীতি তৈরি করব।’’ শ্রীলঙ্কার অধিনায়ক অ্যাঞ্জেলো ম্যাথেউজও সতর্ক। প্রতিযোগিতা নিয়ে তাঁর মন্তব্য, ‘‘এই প্রতিযোগিতাটা এশিয়ার সব দেশই খুব গুরুত্ব দিয়ে দেখে। আমাদের গ্রুপে বাংলাদেশ আর আফগানিস্তান আছে। দুটো দলের কাউকেই হাল্কা ভাবে নেওয়ার প্রশ্ন নেই। প্রতিটা ম্যাচই আমাদের কাছে গুরুত্বপূর্ণ।’’